— Цалкам падтрымліваю словы губернатара наконт працягу “яднання” заканадаўчай і выканаўчай улады і ў далейшым — такія сустрэчы даюць толькі плюс абодвум бакам. Праблемных момантаў хапае — вось і давайце раіцца, спрачацца, прапаноўваць тыя-іншыя варыянты, словам, вырашаць іх разам — адну ж, па вялікаму ліку, справу робім, агульную. А яшчэ, скажу шчыра, прыемна, што менавіта ў маёй акрузе і першыя абласныя “Дажынкі” прайшлі, і старт будучым сустрэчам у сённяшні фармаце “без гальштука” далі Асіповічы. Мы падчас да многага ўжо на месцах прызвычаіліся, вока, як гаворыцца, замыльваецца, а таму свежы позірк лішнім ніколі не бывае. Цвярозыя парады-заўвагі-прапановы толькі дапамагаюць у будучай рабоце. Так, не ўсё з запланаванага ўдаецца зрабіць да канца. Прычыны розныя, аб’ектыўных нямала. Але ж недарма людзі талакою здаўна вялікія справы рабілі, правільна?